Иван Пейчев
Човекът върху плика…

chitanka.info

Човекът върху плика

си отиде.

Прогониха го щемпелите,

марките

и той пътува

само със заличеното

от щемпели

и марки

свое име.

Не вярвам

и не мога

да повярвам,

че раздавачите

и всички нежни

хора

са били съучастници

в убийството

на оня, който

си отиде

и от пликът

и от думите

„Очаквай ме

аз ще се върна“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.